D akud i d-yemmalen amṣeḍfer n yineḍruyen akken i ten-id-yeḥka umsawal mačči akken mseḍfaren di teḥkayt imi yezmer yezmer umsawal ad d-yebdu tasiwelt-is si taggara n teḥkayt syin ad d-yuɣal ɣer deffir, akken daɣen yezmer ad d-isaɛdel akud n teḥkayt d win n tsiwelt ma yella yessawel-d ineḍruyen-nni akken mseḍfaren di teḥkayt mi ḍran. Akken i d-yenna SALḤI M.A: « Akud n tsiwelt d amseḍfer n yineḍruyen akken iten-id-yeḥka umsawal. Zemren ad ɛedlen sin n leṣnaf n wakud, akken diɣen zemren ad mxalafen. Ad ɛedlen ma yella ineḍruyen yeḥka-ten-id umsawal akken mseḍfaren deg wakud. Ad yemxalaf wakud n tsiwelt netta d wakud n teḥkayt ma yella amsawal ur d-yeḥki ara ineḍruyen akken mseḍfaren deg wakud.45 » 42Ibid, p.p.21-22.